《嘉定泛舟南下马尾滩恶既过赋此》
明代·苏葵

学仙曾未列仙班，犹在尘埃扰扰间。满路旌麾偏骇鹤，片时尊扰偶看山。

一江衿带连诸郡，万石巉岩折几湾。湍险是谁忘怖慑，中流惟我觉安閒。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。